An pagmamâ dakul pang katuyohan sa paggibo kaini, siring sa ini ginagamit sa pagbulong ta panlahid sa kulog tulak o kulog payo o panlahid sa mga helang kublit o ginagamit man sa mga seremonya asin  ritwal na relihiyoso. An pagmamâ tinutubod man na maray sa pakikisosyal o pagdudurogan kan babae asin lalake. Tinutubod na mga 600 na milyon katawo, kadaklan kaini sa Asya, an nagmamamâ.